b'\n_START_ARTICLE_\nD\xc5\xbeuna\n_START_SECTION_\n\xc5\xbdivljenje in delo\n_START_PARAGRAPH_\nD\xc5\xbeunina dru\xc5\xbeina je pri\xc5\xa1la v Rusijo iz Irana, kjer so \xc5\xbeiveli ob Urmijskem jezeru. O\xc4\x8de ji je umrl, ko je bila stara 11 let, mati pa leto kasneje. V Tbilisiju se je izu\xc4\x8dila za kinooperaterko, vendar tega poklica ni nikoli opravljala. \xc5\xbde zelo zgodaj je opazila, da ima nadnaravne sposobnosti in jih je z leti za\xc4\x8dela uporabljati za zdravljenje ljudi in \xc5\xbeivali. V Tbilisiju je kon\xc4\x8dala tudi \xc5\xa1tudij medicine na delavski univerzi, tako da je lahko opravljala poklic zdravnika._NEWLINE_V za\xc4\x8detku 80. let 20. stoletja je s svojim na\xc4\x8dinom zdravljenja z rokami postala svetovno znana, \xc5\xa1e posebej pa po mednarodnem kongresu parapsiholo\xc5\xa1kih pojavov v Tbilisiju. Po nekaj letih se je preselila v Moskvo, kjer je sodelovala v mnogih znanstvenih preskusih s podro\xc4\x8dja biolo\xc5\xa1kih polj in njihovega vpliva na \xc4\x8dlove\xc5\xa1ko telo, kjer je pokazala izjemne rezultate._NEWLINE_Je nosilka najvi\xc5\xa1jega mednarodnega medicinskega reda Alberta Schweitzerja in \xc5\xa1tevilnih drugih nagrad._NEWLINE_Poleg zdravljenja s pomo\xc4\x8djo biolo\xc5\xa1kih polj je pokazala tudi dobre rezultate pri poskusih s telekinezo, saj je brez poprej\xc5\xa1njih priprav lahko iz Moskve razpoznala okolico skritega \xc4\x8dloveka, ki se je nahajal v San Franciscu v ZDA. Poleg tega se je njena razpoznava zgodila \xc5\xa1tiri ure, preden se je preskus v resnici za\xc4\x8del.'